सुर्खेत, जेठ ४ – सुर्खेतको वीरेन्द्रनगरमा भैरहेकाे कर्णाली प्रिमियर लिगमा रुपेन्देही– ११ ले भेरीगङ्गा स्पोट्र्स क्लबलाई ८ विकेटले हराएको छ ।
वीरेन्द्रनगर रंगशालामा भएको खेलमा टस जितेर ब्याटिङ गरेको भेरीगङ्गाले निर्धारित १८.६ ओभरमा सबै विकेट गुमाएर ६८ रन बनायो । रुपन्देहीका बलर सन्दीप सुनार र बशिर अहमदले समान ३/३ विकेट र विक्रम भुसालले २ विकेट लिए । भेरीगंगाको लागि सौगात कार्कीले सर्वाधिक २० रन बनाए भने समिर चन्दले ९, तिलक थापाले ६, मानसिंह विकले ४ रन प्रेम विकले १३ र रोहित विकले ४ रन बनाए ।
६९ रनको लक्ष्य पछ्याएको रुपन्देहीले ५.२ ओभरमा मात्र २ विकेट गुमाएर पूरा गरेको थियो । सन्दीप सुनारल ३१ रन बनाउन ११ बलमा ३ चौका र ३ छक्का प्रहार गरे । सौरभ खनालले ७ बलमा २४ रन बनाउन ३ चौका र २ छक्का प्रहार गरे । खेलको म्यान अफ दी म्याच रुपन्देहीका सन्दीप सुनार भए ।
हिजो भएको खेलमा टिकापुर क्रिकेट क्लबले भेरीगङ्गालाई १ सय ९ रनले हराएको थियो । विहीबारदेखि सूरु भएको कर्णाली प्रिमियर लिगमा १० टिमको सहभागिता रहेको छ । बन्धुविकास बहुउद्देश्यीय सहकारी संस्था सुर्खेतको आयोजना भएको प्रतियोगिता जेठ १२ गतेसम्म हुनेछ ।
कर्णाली प्रदेशमै पहिलो पटक सर्वाधिक पुरस्कार राशिको प्रतियोगिताको विजेताले ३ लाख, उपविजेताले १ लाख ५० हजार रुपैयाँ नगद पुरस्कारसहित ट्रफी पाउनेछन् ।
यस विश्वकप दक्षिण अमेरिकी टोलीहरुका लागि सम्झन लायक रहेन । दक्षिण अमेरिकाबाट पाँच टोली विश्वकपमा पुगे र क्वार्टरफाइनलका दुई खेल सकिँदा जारी विश्वकपमा युरोपेली टोली मात्र बाँकी छन् ।
उरुग्वेले फ्रान्ससँग पराजय ब्यहोरेको केही समयपछि नै पाँच पटकको विश्व विजेता ब्राजिल पनि बेल्जियमसँग २–१ गोलले पराजित हुँदै विश्वकपबाट बाहिरियो ।
यसपटकको विश्वकपमा दक्षिण अमेरिकाबाट अर्जेन्टिना, उरुग्वे, ब्राजिल, कोलम्बिया र पेरुले रुसको भ्रमण गरेका थिए । पेरु समूह चरणमा पराजित हुँदै बाहिरिएको थियो भने बाँकी चार टोलीले नकआउट चरणको यात्रा तय गरेका थिए ।
अन्तिम १६ मा अर्जेन्टिना र कोलम्बियाको यात्रा सकियो । अर्जेन्टिना फ्रान्ससँग ४–३ गोलले पराजित हुँदै अन्तिम १६ बाट बाहिरिँदा इंग्ल्याण्डसँग ४–३ गोलले हारेपछि कोलम्बिया पनि क्वार्टरफाइनलमा आउन सकेन ।
क्वार्टरफाइनलमा पाँच पटकको विश्व विजेता ब्राजिल र दुई पटकको विजेता उरुग्वे पुगेका थिए । तर, दुवैले हार ब्यहोरे । उरुग्वे फ्रान्ससँग निरीह बन्दा ब्राजिल बेल्जियमबिरुद्ध अभागी सावित बन्यो ।
विश्वकपको यसअघिका २० संस्करणमध्ये ११ संस्करण युरोपेली र ९ संस्करण दक्षिण अमेरिकी टोलीले जितेका छन् । यस संस्करणमा युरोपेली टोलीमा एउटा उपाधि थपिने भएको छ ।
विश्वकपमा अब फ्रान्स, बेल्जियम, इंग्ल्याण्ड, स्विडेन, क्रोएसिया र आयोजक रुस बाँकी छन् । शनिबार हुने तेस्रो र चौथो क्वार्टरफाइनल खेलबाट सेमिफाइनल समीकरण पूरा हुनेछ । बाँकी रहेका ६ टिममध्ये फ्रान्स र इंग्ल्याण्डले मात्रै यसअघि विश्वकपको उपाधि जितेका छन् ।
यस पालिको बिस्वकप फूटबल देखदा अलिकति नरमाइलो महसुस भयो, तर पनि नंया देशले कीर्तिमान राख्नेछ भन्ने ठम्य्याइ छ ।